Broj: UPI-07-19-8726/23

Travnik; 22.01.2024. godine

Kantonalno ministarstvo prostornog uređenja, građenja, zaštite okoliša, povratka i stambenih poslova rješavajući po zahtjevu operatora "C.I.B.O.S." d.o.o. Sarajevo, PJ Novi Travnik za obnovu/izdavanje okolišne dozvole za pogon za otkup, primarnu preradu sekundarnih sirovina i trgovinu, a na temelju čl. 86. Zakona o zaštiti okoliša ("Sl. novine FBiH“, broj: 15/21), te članka 4.4 Priloga II – Lista pogona i postrojenja za koje kantonalno ministarstvo izdaje okolišnu dozvolu, Uredbe kojom se utvrđuju pogoni i postrojenja koja moraju imati okolišnu dozvolu ("Sl. novine FBiH", broj: 51/21, 74/22) i članka 200. Zakona o upravnom postupku ("Sl. novine FBiH", broj: 2/98), d o n o s i:

*R J E Š E N J E*

1. *Izdaje se Okolišna dozvola operatoru "C.I.B.O.S." d.o.o. Sarajevo, PJ Novi Travnik, za otkup, primarnu preradu sekundarnih sirovina i trgovinu*, na adresi Mehmeda Spahe br. 1 Novi Travnik, u industrijskoj zoni bivše tvornice „BNT“. Ukupna površina prostora je 3.152 m2, na k.č. 1853/41, P.L. broj 1894, K.O. Novi Travnik. Pristup predmetnoj lokaciji osiguran je preko pristupnog lokalnog asfaltiranog puta, koji je priključen na međugradsku prometnicu. Poduzeće je cijelom dužinom ograđeno žičanom ogradom, visine 2 metra. U neposrednoj blizini lokacije protječe rijeka Jaglenica. Lokacija, na kojoj se nalazi poduzeće, nije u vlasništvu firme "C.I.B.O.S." nego je sklopljen ugovor o zakupu prostora s „Bratstvo Holding d.d.“ Novi Travnik.
2. *Okolišna dozvola se izdaje operatoru za sljedeće pogone i postrojenja*

Osnovna djelatnost poduzeća ,,C.I.B.0.S“ d.o.o. Sarajevo, poslovna jedinica Novi Travnik, je prikupljanje i otkup sekundarnih sirovina, privremeno skladištenje i prerada, kao i transport sirovina do PJ Zenica. Uglavnom se prikuplja odnosno otkupljuje otpadno željezo, obojeni metali, akumulatorske baterije, kablovi i tekstilni otpad.

Sirovine se prikupljaju najčešće od registriranih pravnih subjekata i od stanovništva. Otpadno željezo je različite uporabne vrijednosti i ono se otkupljuje, sortira i odvozi kamionima u poslovnicu u Zenici, na daljni tretman. Obojeni metali (aluminij, bakar i njihove legure) se prikupljaju, sortiraju i privremeno skladište u krugu poduzeća, a zatim se ovaj otpad predaje i transportira u Zenicu. Također, akumulatorske baterije se otkupljuju i odlažu u specijalne posude (kible) i odvoze u PJ Zenica.

Poduzeće "C.I.B.0.S." d.o.o. Sarajevo, PJ Novi Travnik posjeduje odgovarajuće prostore i opremu propisane Pravilnikom o uvjetima tehničke opremljenosti poslovnih prostorija za obavljanje djelatnosti prikupljanja, prerade i proizvodnje otpadnih materijala i sekundarnih sirovina ("Sl. novine FBiH", broj 3/00), i to:

* skladišni prostor,
* zatvoreni poslovni prostor za administrativno-komercijalne potrebe,
* otvoreni prostor za skladištenje otpadnih materijala, betoniran ili asfaltiran,
* odgovarajući broj kontejnera,
* dio otvorenog prostora rezerviran za skladištenje otpada koji se ne može odmah preraditi (otpadna zemlja, staklo, spužva i sl.),
* zatvoreni prostor za smještaj i čuvanje otpada podložnog vremenskim utjecajima ili opasnog po okoliš (olovni akumulatori),
* posude za rabljena ulja,
* kamion s grajferom (dizalicom) za prijevoz sekundarnih sirovina,
* vaga (libela, skalar 500 kg).

Poslovni objekti na lokaciji su:

* upravna zgrada u kojoj se nalaze uredi i prostor za blagajnu,
* zatvoreni skladišni prostor za obojene metale, u obliku standardnog čeličnog kontejnera s oblogom i pokrovom od profiliranog lima. Objekt je pod ključem i videonadzorom,
* otvoreni skladišni prostor za željezo i limovinu. Ovdje se sirovine vagaju i kontroliraju aparatom za radijaciju, te se privremeno skladište na asfaltirani plato. Nakon skladištenja, sirovine se prerađuju odnosno vrši se rezanje na određene dimenzije, prema potrebi krajnjih kupaca.

Lokacija poduzeća se nalazi u industrijskoj zoni, posjeduje neophodnu infrastrukturu (elektro instalacije, vodovod i kanalizaciju) i povezana je asfaltnom prometnicom s magistralnim putem. Električna energija se osigurava preko NN priključka na javnu elektrodistributivnu mrežu. Toplotna energija za zagrijavanje radnih prostorija se vrši električnim pećima. Potrošnja električne energije, po jedinici proizvoda je 0,5 kW/t. Snabdijevanje vodom je iz gradske vodovodne mreže (po jedinici proizvoda: 0,3 m3/t).

*2.1 Vrste i količine otpada u PJ*

|  |  |  |
| --- | --- | --- |
|  | *Vrsta otpada* | *Planirana godišnja količina (t)* |
| 1 | Metalni otpad (staro željezo i limovina) | 5.000 |
| 2 | Obojeni metali (bakar, olovo, cink, aluminij itd.) | 3.000 |
| 3 | Olovni akumulatori | 20 |
| 4 | Kablovi | 10 |
| 5 | Otpad od starih vozila (filtri, motorna ulja, antifrizi itd.) | 0,01 |
| 6 | Komunalni otpad | 1 |

*2.2 Vrste otpada prema kategoriji otpada*

|  |  |  |  |
| --- | --- | --- | --- |
|  | ***Upravljanje neopasnim otpadom*** | | |
|  | *Vrste otpada* | *Broj iz kataloga otpada* | *Količine*  *t/mjesec* |
| 1. | Staro željezo i limovina | 12 01 01  12 01 02  17 04 05  17 04 07  16 01 17  19 10 01  19 12 02  02 01 10  10 02 01  10 05 01  19 01 02  20 01 40  16 01 06 | 370,00 |
| 2. | Obojeni metali (bakar) | 12 01 03  17 04 01  16 01 18  19 10 02  19 12 03 | 0,90 |
| 3. | Obojeni metali (aluminij) | 10 03 05  12 01 03  15 01 04  17 04 02  16 01 18  19 10 02  19 12 03 | 2,40 |
| 4. | Obojeni metali (mesing) | 12 01 03  17 04 01  16 01 18  19 10 02  19 12 03 | 0,30 |
| 5. | Obojeni metali (prokrom) | 12 01 03  16 01 18  17 04 07  19 10 02  19 12 03 | 1,60 |
| 6. | Obojeni metali (olovo) | 12 01 03  16 01 18  19 10 02  19 12 03 | 0,10 |
| 7. | Cink | 11 05 01  11 05 02  12 01 03  17 04 04  19 10 02  19 12 03 | 0,10 |
| 8. | Bronca | 11 05 01  12 01 03  16 01 08  17 04 04  17 04 06  19 10 02  19 12 03 | 0,03 |
| 10. | Papir i karton | 20 01 01  15 01 01  15 01 05  15 01 06 | 0,10 |
| 11. | Ambalaža od plastike | 15 01 02 | 0,10 |
| 12. | Stare gume | 16 01 03 | 0,10 |
| 13. | Kablovi | 17 04 11 | 0,20 |
| 14. | Tekstil | 04 01 09  04 01 99  04 02 09  04 02 15  04 02 22  04 02 99 |  |
|  | ***Upravljanje opasnim otpadom*** | | |
| 1. | Akumulatorske baterije | 16 06 01\*  16 06 02\*  16 06 05  16 06 04  16 08 01 | 1,10 |
| 2. | Napuštena vozila | 16 01 04\*  16 01 06  16 01 21\*  16 01 99  16 02 09\*  16 02 10\*  16 02 11\*  16 02 12\*  16 02 13\*  16 02 14  16 02 15\*  16 02 16 | 0,50 |
| 3. | Filtri za ulja | 16 01 07 |  |
| 4. | Kočione obloge | 16 01 12 |  |
| 5. | Rabljena motorna ulja | 13 02 04\*  13 02 05\*  13 02 06\*  13 02 07\*  13 02 08\* |  |
| 6. | Otpad od tekućih goriva | 13 07 01\*  13 07-02\*  13 07 03\* |  |
| 7. | Tečnost za kočnice | 16 01 13\* |  |
| 8. | Antifriz | 16 01 14\*  16 01 15 |  |

Otpad označen (\*) se, prema Pravilniku, smatra opasnim otpadom.

1. *Opće obveze zaštite okoliša*

Investitor "C.I.B.O.S." d.o.o. Sarajevo, PJ Novi Travnik je dužan, tijekom rada i održavanja pogona, ispuniti opće obveze zaštite okoliša, tako da:

- ne ugrožava, niti ometa zdravlje ljudi i ne predstavlja nesnosnu/pretjeranu smetnju za ljude koji žive na području utjecaja pogona ili okolinu, uslijed emisije supstanci, buke ili mirisa, vibracija, topline, prometa ili postrojenja;

- poduzme sve odgovarajuće preventivne mjere za sprječavanje zagađenja, kako bi se onemogućilo značajnije zagađenje;

- izbjegava produkciju otpada, a ukoliko je ona neizbježna, da njegove količine svede na najmanju moguću mjeru ili izvrši reciklažu ili ukoliko to nije tehnički ili ekonomski izvodljivo, otpad odlaže, a da se pri tome izbjegne ili smanji bilo kakav utjecaj na okoliš;

- efikasno koristi energetske i prirodne resurse;

- poduzme neophodne mjere za sprječavanje nesreća i ograničavanje njihovih posljedica;

- ukoliko dođe do značajnih izmjena tijekom rada pogona da obavijesti Kantonalno ministarstvo prostornog uređenja, građenja, zaštite okoliša, povratka i stambenih poslova.

1. *Emisije koje pogon i postrojenje ima u okoliš*

Značajne utjecaje na okoliš, na predmetnoj lokaciji, mogu imati:

* emisije u zrak
* emisije u tlo i vode
* buka i
* čvrsti otpad.

*4.1 Emisije u zrak*

Emisija polutanata u zrak se javlja: pri radu motora s unutarnjim sagorijevanjem i kod upotrebe autogenih aparata. Broj mašina koje se koriste u procesu rada i njihov kapacitet, odnosno normativ potrošnje energenata čine temelj za konstataciju da emisija polutanata iz motora s unutarnjim sagorijevanjem nema značajnijeg utjecaja na okoliš i zdravlje ljudi. Kod upotrebe aparata za autogeno sječenje, nastaje sagorijevanje komponenti, koje prethodno nisu mogle biti odstranjenje, kao što su: naslage korozije, zaštitni premazi, zaostale kombinacije gorivih materija i sl. Zastupljenost ovih materijala je mala, te je emisija produkata nastalih autogenim sječenjem ograničena. Emisija plinovitih supstanci sadrzi uglavnom: okside dušika, čvrste čestice, ugljenmonoksid i ugljikovodike. Ovisno od vrste materijala, zahvaćenih sječenjem, mogu se pojaviti i druge kombinacije u veoma malim koncetracijama.

Poduzeće „C.I.B.O.S.“, od mogućih utjecaja na zagađenje zraka u smislu trovanja ili širenja neprijatnih mirisa, posebnu pažnju treba obratiti na emisiju para tečnosti i plinova iz otpadnih materija.

Tijekom zimskog perioda, za zagrijavanje prostorija koristi se električna energija.

*4.2 Otpadne vode*

Snabdijevanje objekata na lokaciji poduzeća sanitarnom vodom vrši se iz gradske vodovodne mreže. Oborinske i otpadne (fekalne) vode odvode se na sljedeći način:

1. Sanitarna voda se odvodi u postojeću gradsku kanalizacijsku mrežu,
2. Oborinske vode s manipulativnih i prometnih površina se prikupljaju sabirnim kanalima i također odvode u gradsku kanalizacijsku mrežu.

U tehnološkom procesu se ne javljaju otpadne vode. Opasnost od zagađenja površinskih i podzemnih voda u blizini lokacije je najizraženija u slučaju prosipanja štetnih materija, prigodom njihovog skladištenja i manipulaciji (utovar-istovar, oštećenje ambalaže i sl.)

*4.3 Čvrsti otpad*

Metalni otpad (staro željezo, obojeni metali, limovina, stara vozila) se prikuplja i skladišti na otvorenom prostoru. Zatim se sortira i po potrebi sječe na određene dimenzije. Obojeni metali se prikupljaju u specijalne vreće ili u odgovarajuće posude ili kontejnere. Tijekom tretmana limovine i željeza javlja se i ostali otpad (otpadni lak, spužva, zemlja i sl.) koji se prikuplja i lageruje na određenom prostoru i koje odvozi JKP.

*4.4 Tečne otpadne materije*

Kao tečni otpad najčešće se javlja rabljeno ulje iz motora ili mjenjača i sl. Ova ulja se javljaju uglavnom kod preuzimanja i tretiranja starih vozila. Prije tretiranja ovakvih sekundarnih sirovina, te tečne otpadne materije se moraju isprazniti iz vozila. Sadržaj opasnih materija u rabljenim uljima može biti različit, i to kako po količini tako i po vrsti prisutnih materija. Svako skladištenje, prijevoz ili tretman rabljenog ulja mora biti praćeno odgovarajućom dokumentacijom. Rabljeno ulje jedne kategorije se ne miješa sa rabljenim uljem drugih kategorija, niti s gorivima, glikolima, antifrizima i slično. Dakle potrebno je svaku pojedinu vrstu ulja (npr. motorna ulja, hidraulična ulja i sl.) skladištiti odvojeno.

U slučaju prosipanja ulja na radnu površinu, odmah se posipa drvena piljevina, koja upija sadržaj, a zatim se prikuplja u odgovarajuće posude i zajedno s otpadnim uljem predaje ovlašćenoj ustanovi, na daljni tretman.

Sva količina rabljenog ulja i drugih tečnih otpadnih proizvoda, prikupljena od strane poduzeća „C.I.B.O.S“ d.o.o. Sarajevo–PJ Novi Travnik, mora se predavati ovlašćenim ustanovama na zbrinjavanje.

*4.5 Akumulatorske baterije*

Akumulatorske baterije se otkupljuju u stanju koje dobavljač dostavi, neke sa sadržajem elektrolita (sumporne kiseline), a neke suhe, što olakšava njihovo skladištenje i manipulaciju. Za skladištenje se koriste posebni kontejneri koji onemogućavaju rasipanje eventualno zaostalih količina sumporne kiseline. Pored ovog, površina na kojoj se vrši skladištenje je betonirana i posebno označena. Prikupljene količine ove vrste otpada se predaju firmi „AIDA-COMMERCE“ d.o.o. Sarajevo.

*4.6 Zapaljive tečnosti*

U poduzeću se prikupljaju i razne vrste sprej bočica, koje sadrže veoma male količine zapaljivih tečnosti kao što su boje, lakovi, razrjeđivači i drugo. Sve ove materije su vrlo opasne s gledišta zaštite od požara, pa uglavnom spadaju u I grupu zapaljivosti, tj. opasnosti. Također i u drugoj ambalaži mogu se pronaći male količine boje i lakova. Za spravljanje boja i lakova koriste se i razne vrste tečnih otapala (terpentin, nitrorazrjeđivač i dr.), koji su lako isparljivi, a njihove pare sa zrakom grade eksplozivne smjese, s niskom točkom zapaljivosti i velikom brzinom sagorijevanja. S obzirom da ove materije lako isparavaju, prostor za njihovo skladištenje mora biti otvorenog tipa i eliminirano od svih utjecaja izvora paljenja i požarnih temperatura.

*4.7 Napuštena i stara vozila*

Depolucija starih vozila se može izvršiti na više načina, uvjet je samo da se pokaže da komponente nemaju opasne karakteristike. Kod ovog procesa treba uzeti u obzir:

* europsku direktivu o starim vozilima i listu otpada,
* zahtjev sigurnosti i zaštite zdravlja i
* opremu i postrojenje.

Proces depolucije starih vozila se vrši po internacionalnom sistemu za rastavljanje (IDIS), koji daje specifične procedure depolucije starih i napuštenih vozila, s kojim su upoznati svi radnici.

*4.8 Buka*

Buka koja se javlja na lokaciji je diskontinuiranog karaktera odnosno postoji samo prigodom rada i kretanja vozila u krugu poduzeća ili kod utovara i istovara materijala. Područje, u kome je lociran objekt, definirano je kao industrijsko, skladišno, servisno i prometno područje, bez stambenih jedinica (zona VI).

*4.9 Tekstilni otpad*

Tekstilni otpad se najčešće preuzima od pravnih lica čija je proizvodnja usko vezana za rad s tekstilom (proizvodnja auto-presvlaka, kožarska industrija...). Navedeni otpad se preuzima u skladu s ugovorom o poslovno-tehničkoj suradnji, pregleda i skladišti na posebnom mjestu i odvozi do PJ Zenica, gdje se vrši proizvodnja alternativnog goriva RDF-a. Alternativno gorivo se isporučuje ugovorenom isporučitelju.

*4.10 Komunalni otpad*

Pri ovim radnjama se javlja određena količina otpadnog materijala:

* prašina
* zemlja
* korozija s metalnih površina
* otpadni lak s automobila
* spužva.

1. *Mjere prevencije nepovoljnih utjecaja na okoliš*

Operator je dužan planirati i u *kontinuitetu provoditi* preventivne mjere zaštite okoliša u skladu s propisima i u skladu s mogućnostima raspoložive tehnike, s tim da se okoliš ne smije zagađivati i ugrožavati iznad propisanih granica. Prema tome, investitor je dužan osigurati uvjete za okolišno prihvatljivo obavljanje predmetne djelatnosti, kako bi se negativni utjecaji na okoliš, sveli na najmanju moguću mjeru, što se u principu postiže primjenom sljedećih osnovnih mjera:

- ispunjavanjem uvjeta iz dozvola i suglasnosti koje su mu postavili drugi nadležni organi uprave (kontrola i realizacija obveza), a odnose se na zaštitu okoliša, te tehnoloških zahtjeva pri korištenju pogona, postrojenja, uređaja i prateće opreme;

- redovitim servisiranjem i tekućim održavanjem strojeva, uređaja i opreme u cilju minimiziranja emisija u okoliš i otpadnih tokova, odnosno minimiziranja negativnih utjecaja na okoliš;

- sprječavanjem i ublažavanjem emisija štetnih materija iz pogona i postrojenja u okoliš;

- sakupljanjem i prečišćavanjem otpadnih voda;

- propisnim sakupljanjem i zbrinjavanjem otpadnog materijala;

- sprječavanjem i ublažavanjem produkcije i emisije buke;

- podizanjem svijesti uposlenika uz pomoć programa obuke, na svim nivoima, o unaprjeđenju radnih procedura u cilju kontrole procesa i prevencije zagađivanja okoliša i njihovih osobnih obveza;

- vršenje okolišnog i tehnološkog monitoringa;

- izrađivanjem planova i programa, te izvještaja o realizaciji obveza iz oblasti zaštite okoliša;

- u skladu s Uredbom o informacijskom sustavu upravljanja otpadom („Sl. novine Federacije BiH", broj: 97/18) subjekti koji se na bilo koji način bave aktivnošću upravljanja otpadom na teritoriji Federacije BiH i gospodarski subjekti kojima korištenje otpada nije primarna djelatnost, ali u sklopu svoje djelatnosti koriste svoj ili tuđi otpad, u obvezi su da se registriraju na stranici Fonda za zaštitu okoliša Federacije BiH ([www.otpadfbih.ba](http://www.otpadfbih.ba/)) i da dostavljaju izvještaje i podatke u informacijski sustav upravljanja otpadom. Podaci se u registar unose jednom mjesečno.

*5.1 Mjere za smanjenje emisije u zrak*

Redovitim održavanjem i pravilnim rukovanjem opremom i uređajima ograničiti emisiju štetnih materija u atmosferu, na zakonski određenu graničnu vrijednost.

*5.2 Mjere za sprječavanje i minimiziranje čvrstog otpada*

Količina čvrstog otpada direktno ovisi od prometa koji se ostvaruje, odnosno od rada pogona. Preko 95% nastalog otpada uglavnom nastaje od rada, procesom kasacije velikih željeznih komada koji se režu na manje komade. Sav otpad, nakon otkupa i obrade, odlagati i transportirati do PJ Zenica. Komunalni otpad koji nastaje, sakupljati u za to predviđene kontejnere, koje komunalna služba odlaže i odvozi na gradsku deponiju.

*5.3 Mjere za sprječavanje i minimiziranje otpadne vode*

Čišćenje radnih i manipulativnih površina vršiti suhim postupkom s upotrebom minimalne količine vode. Za prikupljanje zauljenih, oborinskih voda s manipulativnih i prometnih površina izgraditi separator masti i ulja, nakon čega će se prečišćena voda odvoditi u gradsku kanalizacijsku mrežu. Čišćenje i odvoz zauljene vode iz separatora vršiti putem ovlašćene firme za zbrinjavanje opasnog otpada.

Operator „C.I.B.O.S.“ d.o.o. PJ Novi Travnik je obvezan da se pridržava mjera i uvjeta koji su mu propisani odredbama Rješenja o vodnoj dozvoli, broj UP-I/21-3-40-193-5/23, od 15.06.2023., izdanog od AVP Sava.

*5.4 Mjere prevencije i smanjenja buke*

Osigurati svakodnevno provođenje svih raspoloživih mjera za smanjivanje intenziteta buke; kroz aktivnosti redovitog održavanja strojeva i opreme, ograničenjem brzine transportnih vozila, zvučnom izolacijom opreme koja pri radu stvara buku (planirati postavljanje prirodnih ili umjetnih barijera) i dobrim gazdovanjem procesom. Pridržavati se mjera i rokova propisanih u Zahtjevu za obnovu okolišne dozvole, u dijelu opisanih mjera i potrebnih akcija.

*5.5 Povrat korisnog materijala iz otpada*

Čvrste otpadne materije, prije svega otpadni metal i plastika, mogu se reciklirati, te vršiti prikupljanje i razdvajanje ovog otpada. Cilj poduzeća treba biti da sav prikupljeni otpad šalju na daljnju obradu i upotrebu - recikliranje.

1. *Planirane mjere za praćenje emisija unutar područja*

Monitoring planom treba osigurati praćenje i mjerenje ključnih karakteristika aktivnosti pogona i postrojenja koje mogu utjecati na okoliš.

Razlozi i ciljevi za uspostavljenje ovakvog monitoringa/praćenja utjecaja na okoliš su:

- praćenje promjene stanja okoliša i utjecaja na živi svijet kako bi se ukazalo na smanjenje zagađenja,

- da se lociraju i prate uzroci kako bi se mogle poduzimati korektivne i preventivne mjere,

- da se može izvršiti vrjednovanje usuglašenosti s relevantnim zakonskim propisima.

Pored mjera predviđenih propisima, normativima i standardima prigodom prikupljanja i otkupa sekundarnih sirovina, u cilju sprječavanja narušavanja kvaliteta životne okoline tj. smanjenja negativnih utjecaja na okoliš, potrebno je sprovesti mjere praćenja utjecaja na životnu okolinu kontrolnim mjerenjima.

*6.1 Prijedlog monitoring plana*

|  |  |  |  |
| --- | --- | --- | --- |
| Medij u koji se ispušta | Parametar | Mjerno mjesto | Učestalost mjerenja |
| *Zrak* | Ukupne lebdeće čestice (ULČ) i taložni prah | Krug poduzeća | Mjerenje lebdećih čestica i taložnog praha treba vršiti u ljetnom periodu, jedanput godišnje, pri čemu jedno mjerno mjesto treba postaviti na granici prema najbližim objektima. |
| *Voda* | Parametri dati Uredbom o uvjetima ispuštanja otpadnih voda u okoliš i sustav javne kanalizacije (“Sl.novine FBiH”, 26/20 i 96/20) | Na izlazu iz separatora masti i ulja | Prema Rješenju o vodnoj dozvoli (AVP Sava). |
| *Buka* | Leq, dB (A) | Na granicama parcele otvorenog prostora | Prvi put u vrijeme intenzivnog rada i ponovno u slučaju promjene tehnologije, odnosno nabavke nove opreme. |
| *Tlo (kruti otpad)* | Pratiti količine nastajanja opasnog i komunalnog krutog otpada | Mjesta odlaganja krutog otpada | Voditi tjedne izvještaje koji su temelj godišnjeg izvještaja. |
| Vršiti kontinuirano osposobljavanje djelatnika s aspekta zaštite okoliša, te prevencije stvaranja nepotrebnih otpadnih tokova i zbrinjavanja postojećih otpadnih tokova. | | | Godišnje |
| Napraviti zbirna izvješća o svim mjerama vezanim za monitoring proizvodnje, nastanka otpada i emisija. | | | Godišnje |

Operator je dužan bez odlaganja prijaviti svaku izvanrednu situaciju, koja značajno utječe na okoliš. Monitoring vrši za to ovlaštena i osposobljena institucija, na temelju utvrđenih metodologija mjerenja, koje su u skladu s važećom zakonskom regulativom.

*6.2 Monitoring taložnog praha, ukupnih lebdećih čestica ULČ*

Monitoring taložnog praha i ukupnih lebdećih čestica u zrak vršiti u skladu sa Zakonom o zaštiti zraka („Sl. novine FBiH“, broj 33/03 i 4/10), Pravilnikom o načinu vršenja monitoringa kvalitete zraka i definiranju vrsta zagađujućih materija, graničnih vrijednosti i drugih standarda kvaliteta zraka („Sl. novine FBiH“, broj 1/12, 50/19 i 3/21). U sljedećoj tabeli su date granične vrijednosti pojedinih polutanata iz navedenog Pravilnika.

Suspendirane čestice PM₂,₅ i PM₁₀

|  |  |  |
| --- | --- | --- |
| Parametar | Koncentracija, μg/m³ | |
| Gornja granica ocjenjivanja | Donja granica ocjenjivanja |
|  | Zaštita zdravlja/dnevna srednja vrijednosti | Zaštita zdravlja/dnevna srednja vrijednosti |
| PM₂,₅ | 17 | 12 |
| PM₁₀ | 35 | 25 |

Period uzorkovanja i granične vrijednosti taložnog praha

|  |  |  |  |
| --- | --- | --- | --- |
| Zagađujuća materija | Period uzorkovanja | Prosječna granična vrijednost | Visoka vrijednost |
| Ukupni taložni prah | Jedan mjesec | 200 mg/m²d | 350 \* |

*6.3 Monitoring otpadnih voda*

Kvalitet efluenta ne smije prelaziti granične vrijednosti parametara propisane člankom 14. Uredbe o uvjetima ispuštanja otpadnih voda u okoliš i sisteme javne kanalizacije („Sl.novine FBiH“, broj 26/20, 96/20), a uvjetovana kvaliteta efluenta je prikazana u narednoj tabeli (prilog I, tabela 1):

|  |  |  |  |
| --- | --- | --- | --- |
| Ispitivani parametar | Jedinica | Granične vrijednosti | |
| Površinske vode | Javni sistem odvodnje |
| Protok | m³/dan | - | - |
| Temperatura | °C | 30 | 40 |
| pH | - | 6.5-9.0 | 6.5-9.5 |
| Boja | Pt/Co skala | - | - |
| Sadržaj rastvorenog kisika | mgO₂/I | - | - |
| Taložive tvari po Imhofu | ml | 0,5 | 10,0 |
| Ukupne suspendirane materije | mg/l | 35 | 400 |
| Kemijska potrošnja kisika | mgO₂/l | 125 | 700 |
| Biološka potrošnja kisika | mgO₂/l | 25 | 250 |
| Elektroprovodnost | μS/cm | - | - |
| Amonijačni dušik | mgN/l | 10 | 40 |
| Ukupni dušik | mgN/l | 15 | 100 |
| Ukupni fosfor | mgP/l | 2.0 | 5.0 |
| Test toksičnosti (48LC₅₀) | % | >50 | >50 |
| Teško hlapive lipofilne tvari (ukupna ulja i masti) | mg/l | 20 | 100 |

*6.4 Monitoring razine buke*

Područje u kome je lociran zahvat definirano je kao zona VI. Monitoring razine okolišne buke dat je u skladu s važećom zakonskom regulativom i drugim standardima i propisima. Učestalost mjerenja i granične vrijednosti buke su regulirani prema:

* Zakon o zaštiti od buke („Sl. novine FBiH“, broj 110/12)
* ISO 1996-2:2007 – Akustika – opisivanje, mjerenje i ocjenjivanje buke u životnoj sredini – Dio 2. određivanje nivoa buke u životnoj sredini
* Noise – Directive 2003/10EC

|  |  |  |  |  |
| --- | --- | --- | --- | --- |
| Područje (zona) | Namjena područja | Najviše dozvoljena razina vanjske buke (dBA) | | |
| 15 min Leq | | Vršni nivo |
| Dan | Noć | L₁ |
| I | Bolničko, lječilišno | 45 | 40 | 60 |
| II | Turističko, rekreacijsko, oporavilišno | 50 | 40 | 65 |
| III | Čisto stambeno, odgojno-obrazovne i zdravstvene institucije, javne zelene i rekreacijske površine | 55 | 45 | 70 |
| IV | Trgovačko, poslovno, stambeno i stambeno uz prometne koridore, skladišta bez teškog transporta | 60 | 50 | 75 |

*6.5 Monitoring krutog otpada*

U svrhu monitoringa krutog otpada koji će nastajati na lokaciji donesen je Plan upravljanja otpadom, kojim se osigurava: smanjenje otpada po količini, tretiranje nastalog otpada na način kojim se osigurava povrat sirovinskog materijala, redovitog odvoza otpada sa lokacije i smanjenje od rizika zagađenja: vode, zraka i tla. Također, imenovana je odgovorna osoba za primjenu donesenog Plana upravljanja otpadom, a koja je u obvezi vođenja pismenih zabilješki (Dnevnika rada) o količini nastalog otpada, po kategorijama u skladu s listom otpada, čišćenja i održavanja strojeva. Za potrebe zbrinjavanja različitih vrsta otpada, „C.I.B.O.S“ PJ Novi Travnik ima sklopljene ugovore s ovlašćenim institucijama za zbrinjavanje različitih vrsta otpada.

1. *Izvještavanje*

Izvještavati Kantonalno ministarstvo prostornog uređenja, građenja, zaštite okoliša, povratka i stambenih poslova o prikupljenim podacima, evidencijama emisija i analizama. Izvještaji trebaju biti poslani najkasnije do 30.06. tekuće godine za prethodnu godinu izvještavanja. Bez odlaganja, ministarstvu prijaviti svaku izvanrednu situaciju koja bi mogla negativno utjecati na okoliš.

Podatke o izvršenim mjerenjima izvođač mjerenja je dužan čuvati najmanje pet godina.

1. *Period važenja dozvole*

Okolišna dozvola se izdaje na period od 5 (pet)godina i važi od dana uručenja rješenja. Operator je u obvezi, 60 dana prije isteka važenja ovog rješenja, ponovno podnijeti zahtjev za njegovo obnavljanje. Ministarstvo će potom izvršiti reviziju ovog rješenja, ali zadržava pravo i obvezu revizije dozvole i prije isteka roka za slučajeve predviđene zakonom.

*O b r a z l o ž e nj e*

Kantonalno ministarstvo prostornog uređenja, građenja, zaštite okoliša, povratka i stambenih poslova zaprimilo je 25.08.2023. godine zahtjev za obnovu/izdavanje okolišne dozvole za poslovni objekt, operatora "C.I.B.O.S." d.o.o. Sarajevo, PJ Novi Travnik. Uz Zahtjev je priložena i potrebna dokumentacija, u skladu sa zakonskim odredbama:

- Plan upravljanja otpadom

- Kopija ZK Izvatka br. 051-0-NAR-23-00 od 27.02.2023.; ZK uložak broj 1989

- Izvod iz posjedovnog lista br. 06-30-838/18-2 od 13.06.2018. godine

- Potvrda o korištenju objekta „Upravne zgrade“ br. 06-23-1178/18 od 16.07.2018.

godine

- Izvod iz posjedovnog lista br. 06-30-934/18-1 od 09.07.2018. godine

- Potvrda o korištenju objekta parkirališta ispred „Upravne zgrade“ br. 06-23-1179/18 od 16.07.2018. godine

- Ugovor o zakupu zemljišnog prostora broj 3-1/18 (271/18) od 17.04.2018. godine

- Aneks 6 Ugovora o zakupu br. 3-1-/18 (271/18) od 07.04.2018. godine

- Rješenje o okolišnoj dozvoli br: 06-23-31/18 od 05.11.2018. godine

- Kopija Rješenja o vodnoj dozvoli za ispuštanje tehnoloških otpadnih voda br: UP-1-21-3-40-193-5/23 od 15.06.2023. godine, izdato od Agencije za vodno područje rijeke Save

- Potvrda o priključku na gradsku kanalizacijsku mrežu JP „Vilenica – Vodovod“ d.o.o. Novi Travnik broj 1655/18 od 01.08.2018. godine

- Kopija izvještaja o ispitivanju kvaliteta i kvantiteta otpadnih voda

- Kopija izvještaja o ispitivanju okolišne buke

- Kopija Ugovora s operaterom sistema za upravljanje električnim i elektronskim otpadom

- Kopija Ugovora za zbrinjavanje opasnog otpada od 05.10.2021. godine

- Kopija certifikata ISO 14001 BR: ICS EMS 386 2022 od 31.01.2022. godine

- Prikaz mjernih mjesta za emisiju buke

- Netehnički rezime

- Kopija Karte akcije na prevenciji i sanaciji akcidenata br: OB 4.4.7-2 S,E od 02.07.2012. godine

- Prikaz šireg područja okruženja

- Tlocrt pogona s prikazom emisija i tehnoloških jedinica

- Dijagram toka tehnoloških shema

- Popis zagađujućih supstanci

- Izjava o točnosti, istinitosti i pouzdanosti podataka

\_ Rješenje o ispunjavanju tehničke opremljenosti poslovnih prostorija za obavljanje djelatnosti prikupljanja i skladištenja otpadnih materijala i sekundarnih sirovina, broj 03-21-322/13-3 od 18.04.2013.

*Kantonalno Ministarstvo prostornog uređenja, građenja, zaštite okoliša, povratka i stambenih poslova je ranije (kod izdavanja prethodnog rješenja) u skladu s odredbom članka 40. starog Zakona o zaštiti okoliša i u suradnji s investitorom, organiziralo javnu raspravu dana 09.10.2018. godine, s početkom u 11:00 sati, u Sali općine Novi Travnik. Poziv za Javnu raspravu je objavljen 26.09.2018. u Dnevnom Avazu, prema zakonu, 15 dana prije održavanja rasprave. Također, poziv je postavljen na oglasnoj ploči općine i uručen je Udruženju ribara Novi Travnik. Dokumentacija za izdavanje okolišne dozvole za otkup i primarnu preradu sekundarnih sirovina bila je dostupna u poduzeću "C.I.B.O.S." d.o.o. PJ Novi Travnik, Mehmeda Spahe 1 i u prostorijama Ministarstva prostornog uređenja, građenja, zaštite okoliša, povratka i stambenih poslova u Travniku. O tijeku javne rasprave vođen je zapisnik.*

Odredbama novog Zakona o zaštiti okoliša propisane su mjere i uvjeti koje operator treba ispuniti tijekom rada i prestanka rada poslovnog objekta, a koji se kao standardi moraju primijeniti prilikom izdavanja okolišne dozvole. S obzirom da se u konkretnoj pravnoj stvari radi uglavnom o otkupu sekundarnih sirovina, vodilo se računa o očuvanju tla, voda, adekvatnom upravljanju otpadom, zaštiti biljnog i životinjskog svijeta, mjerama sigurnosti i predostrožnosti od incidentnih situacija i monitoringu.

Ovo ministarstvo je u skladu s člankom 88. Zakona o zaštiti okoliša ("Sl. novine FBiH", broj 15/21) o podnesenom zahtjevu za obnovu rješenja operatoru „C.I.B.O.S. d.o.o. Sarajevo PJ NT obavijestilo zainteresirane stranke:

* Na web stranici Vlade KSB/SBK od 06.12.2023.
* Također je objavljen i nacrt Rješenja o obnovljenoj okolišnoj dozvoli

Kako u ostavljenom zakonskom roku od mjesec dana nije bilo primjedbi javnosti na objavljene dokumente, ocijenjeno je da su se stekli uvjeti za obnovu rješenja, te je u skladu s člancima 86, 89 i 93 Zakona o zaštiti okoliša ("Sl. novine FBiH", broj 15/21) i člancima 4, 5 i 6 Uredbe kojom se utvrđuju pogoni i postrojenja koja moraju imati okolišnu dozvolu ("Sl. novine FBiH", broj 15/21 i 74/22), odlučeno kao u dispozitivu ovog Rješenja.

Podnositelj zahtjeva je sukladno Zakonu o izmjenama i dopunama zakona o kantonalnim administrativnim pristojbama ("Službene novine KSB/SBK", broj 5/12), tarifni broj 50, točka 1 izvršio uplatu od *150,00 KM* na depozitni račun broj: *338-000-22050030-05 kod UniCredit banke Travnik*, šifra općine *065*, vrsta prihoda *722121,* budžetska organizacija 1801001.

*Pouka o pravnom lijeku*:

*Protiv ovog rješenja nezadovoljna strana može izjaviti žalbu kod Federalnog ministarstva okoliša i turizma u Sarajevu u roku od petnaest (15) dana od primitka rješenja.*

Ministar

Amir Šečibović, prof

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dostaviti:

- "C.I.B.O.S." d.o.o. Sarajevo PJ N.Travnik

- općina Novi Travnik

- inspektor zaštite okoliša KSB/SBK

- a/a